ປ. ໂອບາມາ ກ່າວເຖິງ ວັນຄົບຮອບ ໃນການຕັ້ງ Medicaid ແລະ Medicare 
ປະທານາທິບໍດີ ໂອບາມາ ກ່າວເຖິງວັນຄົບຮອບ 50 ປີ ໃນການສາງຕັ້ງ ໂຄງການຮັກສາສຸຂະພາບ Medicaid ແລະ Medicare ຂອງລັດຖະບານກາງ.
ໃນຄຳປາໄສ ປະຈຳສັບປະດາໃນວັນເສົາມື້ນີ້ ປະທານາທິບໍດີ ສະຫະລັດ ທ່ານບາຣັກ ໂອບາມາ ກ່າວເຖິງການສະເຫລີມສະ ຫລອງວັນຄົບຮອບ 50 ປີ ໃນການສ້າງຕັ້ງ ໂຄງການຮັກສາສຸ ຂະພາບຂອງລັດຖະບານກາງ ສຳລັບພວກທີ່ມີລາຍໄດ້ຕ່ຳ ທີ່ ເອີ້ນວ່າ Medicaid ແລະໂຄງການຮັກສາສຸຂະພາບຂອງລັດ ຖະບານກາງ ສຳລັບພວກທີ່ອອກກິນເບ້ຍບຳນານ ທີ່ເອີ້ນວ່າ Medicare ຊຶ່ງທັງສອງໂຄງການນີ້ ໄດ້ຊ່ອຍອຳນວຍໃຫ້ຫຼາຍລ້ານຄົນ ມີອາຍຸຍືນຕື່ມຂຶ້ນ ແລະການດຳລົງຊີວິດທີ່ດີຂຶ້ນ ປະທານາທິບໍດີໂອບາມາ ກ່າວວ່າ ໂຄງການເຫລົ່ານີ້ແມ່ນຄຳໝັ້ນສັນຍາວ່າ ຖ້າພວກເຮົາ ເຮັດວຽກດ້ວຍຄວາມຂະຫຍັນໝັ້ນພຽນແລະປະຕິບັດຕາມກົດລະບຽບຕ່າງໆແລ້ວ ພວກ ເຮົາຈະໄດ້ຮັບບຳເນັດດ້ວຍມາດຕະການພື້ນຖານຂອງກຽດສັກສີ ຄວາມໝັ້ນຄົງ ແລະເສ ລີພາບໃນການດຳລົງຊີວິດຂອງພວກເຮົາຕາມທີ່ພວກເຮົາຕ້ອງການ ທ່ານກ່າວວ່າ ຊາວອາເມຣິກັນທຸກໆຄົນສົມຄວນໄດ້ຮັບການມີຄວາມຮູ້ສຶກວ່າຕົນມີຄວາມ ປອດໄພແລະຄວາມໝັ້ນຄົງທີ່ມາພ້ອມກັບປະກັນໄພສຸຂະພາບ ດ້ວຍເຫດນີ້ ປະທານາທິບໍດີ ຈຶ່ງໄດ້ລົງນາມ ໃນກົດໝາຍປະກັນໄພສຸຂະພາບ ລາຄາຖືກ ແລະດ້ວຍເຫດນີ້ ປະທານາທິບໍດີຈຶ່ງຍັງຈະສືບຕໍ່ດຳເນີນງານເພື່ອຄ້ຳປະກັນວ່າ ໂຄງການ Medicaid ແລະ Medicare ຊຶ່ງເປັນໂຄງການພື້ນຖານສຳລັບແນວທາງຊີວິດຂອງພວກ ເຮົາຍັງຈະມີຄວາມເຂັ້ມແຂງຢູ່ຕໍ່ໄປ